**Molėtų rajono savivaldybės taryba**

**SPRENDIMAS**

**DĖL SUTIKIMO PERIMTI VALSTYBĖS TURTĄ MOLĖTŲ RAJONO SAVIVALDYBĖS NUOSAVYBĖN IR JO PERDAVIMO MOLĖTŲ R. SAVIVALDYBĖS VIEŠAJAI BIBLIOTEKAI**

2022 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 13, 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 4 punktu, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, atsižvelgdama į Lietuvos nacionalinės Martyno Mažvydo bibliotekos 2022 m. sausio 17 d. raštą Nr. SD-22-71 „Dėl sutikimo perimti valstybės turtą“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms Savivaldybės funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą:

|  |  |  |  |  |  |
| --- | --- | --- | --- | --- | --- |
| Eil.Nr. | Perduodamo turto pavadinimas | Kiekis, vnt. | Vieneto įsigijimo vertė, Eur | Vieneto likutinė vertė, Eur | Bendra likutinė vertė 2022-01-13, Eur |
| 1.1. | Kompiuteris „HP Z1 Tower G6“ ir jo priedai | 1 | 1694,00 | 1694,00 | 1694,00 |
| 1.2. | Virtualios realybės akiniai „Pimax 5K Super“ ir jų komponentai | 1 | 3380,35 | 3380,35 | 3380,35 |
| 1.3. | Iš viso | 2 |  |  | 5074,35 |
| 1.4 | Finansavimo šaltiniai: valstybės biudžeto lėšos ir Europos Sąjungos lėšos (finansinė parama)  |

2. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise, vykdant savarankiškąsias Savivaldybės funkcijas.

3. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją, Savivaldybės vardu pasirašyti 1 punkte nurodyto turto priėmimo ir perdavimo aktus.

4. Nustatyti, kad perimtas 1 punkte nurodytas turtas bus naudojamas Molėtų r. savivaldybės viešosios bibliotekos veiklai, plėtojant viešosios interneto prieigos paslaugų teikimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras